open-index/open-wikipedia-markdown huggingface dataset:
Katja Herbers

**Katja Herbers** (g. 1980 m. spalio 19 d. Amsterdamas) – Nyderlandų kino, teatro ir televizijos aktorė.

## Filmografija
### Kinas
* Peter Bell (2002)
* Kees de jongen (2003)
* Peter Bell II: The Hunt for the Czar Crown (2003)
* Timboektoe (2007)
* Trage liefde (2007)
* Audra (2009)
* Loft (2010)
* Sonny Boy (2011)
* My Granpa, the Bankrobber (2011)
* Süskind (2012)
* Brammetje Baas (2012)
* Mannenharten (2013)
* Mannenharten II (2015)

### Televizija
* Brush with Fate (2003) (TV filmas)
* De kroon (2004) (TV filmas)
* Zinloos (2004) (TV filmas)
* Bijlmer Odyssee (2004) (TV filmas)
* Baantjer (2004)
* Lieve lust (2005–2006)
* Spoorloos verdwenen (2006))
* De uitverkorene (2006) (TV filmas)
* Das Leben ein Traum (2007) (TV filmas)
* S1ngle (2009)
* De vloer op (2010)
* Van God Los (2011)
* Beatrix, Oranje onder Vuur (2012)
* Divorce (2012–2013)
* SOKO 5113 (2013)
* Manhattan (2014)
* The Americans (2015)
* The Leftovers (2017)
* Vakarų pasaulis (2018)
* Manhunt: Unabomber (2017)

## Apdovanojimai
* Rembranto apdovanojimas (nominacija) – geriausia Nyderlandų aktorė (2014)

## Nuorodos

* IMDb profilis
Žvirgždys

**Žvirgždys** – ežeras Lietuvoje, Zarasų rajone, 10,5 km į pietvakarius nuo Dusetų, Vaiskūnų geomorfologiniame draustinyje. Ežero ilgis iš pietų į šiaurės rytus – 0,63 km. plotis – iki 0,15 km. Altitudė 103,7 m. Rytinis krantas aukštas, kiti žemesni, sausi, tik pietinis galas pelkėtas. Ežerą supa Likančių (Davainių) miškas, vietomis plyti laukai. Pietuose į ežerą įteka upelis iš Žvirgždelio ežero, vakaruose išteka upelis link Šventosios upės. Šiaurvakarine pakrante eina kelias . Šalia įsikūręs Likančių kaimas. Pietiniu krantu eina riba su Utenos rajonu.

## Šaltiniai
Karosinis (Zarasų r.)

**Karosinis** – ežerėlis Lietuvoje, Zarasų rajone, 4 km į šiaurės vakarus nuo Salako, 0,2 km į vakarus nuo Ūsto ežero. Ežero ilgis iš vakarų į rytus – 0,08 km, plotis – iki 0,055 km. Altitudė 161,1 m. Krantai žemi, ištisai apaugę krūmynais. Aplinkui plyti pievos. Vakaruose išteka upelis link Ligajos upės (Šventosios upės baseinas). Šalia įsikūręs Varniškių kaimas. Šiaurine pakrante eina kelias .

## Šaltiniai
Antano ir Jono Juškų etninės kultūros muziejus

**Antano ir Jono Juškų etninės kultūros muziejus** – muziejus įsikūręs Vilkijoje, Kauno Mažoji g. 2, įkurtas 1990 m. Muziejuje saugoma 
Antano ir Jono Juškų archyvas; apylinkių liaudies buities ir meno rinkiniai; senosios Vilkijos miesto ir gyventojų fotografijos; įvairūs dokumentai; nedidelė archeologinė kolekcija.

## Istorija
Muziejus įsikūręs senojoje Vilkijos klebonijoje. Anot šaltinių pastato istorija siekia dar XVIII a. pr. Kaip Vilkijos klebonija statinys išbuvo iki pat 1892 m. kai Vilkijos miestelyje kilusio gaisro metu sudegė senoji medinė bažnyčia, o naująją mūrinę bažnyčią buvo nuspręsta statyti ant kalno. 1908 m. užbaigus statybos darbus buvo nutarta perkelti ir kleboniją. Senasis pastatas praradęs savo ankstesnę paskirtį atiteko Pranskevičių šeimai. 1925 m. sklypą ir namą nupirko Mongirdai - valdininkų ir gydytojų šeima. Vokiečių okupacijos metais (1915-1918) čia buvo įsikūrusi žandarmerijos komendantūra.

1862-1864 m. Senojoje klebonijoje gyveno vienas žymiausių lietuvių tautosakininkų, etnografas, kalbininkas ir kunigas Antanas Juška.

1987 m. didelėmis Vilkijos kraštotyrininko Prano Mikalausko (1923-1997), Kauno rajono spaudos, Kauno bendrijos „Atgaja“ ir gausybės jų talkininkų pastangomis namas buvo išsaugotas nuo visiško sunaikinimo. Buvo organizuojamos talkos, renkamos aukos restauracijai, kuri prasidėjo 1988 m. Atnaujinus pastatą 1990 m. jame įsikūrė Antano ir Jono Juškų etninės kultūros muziejus.

Muziejuje saugomi A. ir J. Juškų archyvas; tautosakos istorijos rinkiniai; krašto istorijos rinkiniai; muziejaus pastato istoriją atspindintys rinkiniai; apylinkių liaudies buities ir meno rinkiniai.

Muziejuje švenčiamos kalendorinės šventės, puoselėjamos senosios tradicijos ir kultūra. Vyksta koncertai, vakaronės, parodos ir susitikimai su įdomiais žmonėmis.
## Galerija

File:Lentelė atminti Antaną Jušką.jpg|Lentelė atminti Antaną Jušką
File:Muziejus žiemą.jpg|Muziejus žiemą
File:Muziejus iš vidaus.jpg|Muziejaus vidaus interjeras

## Nuorodos
Aarne Saarinen

**Aarne Saarinen** (1913 m. gruodžio 5 d. Degerby, Siuntio – 2004 m. balandžio 13 d. Helsinkyje) – Suomijos politikas, valstybės ir profsąjungų veikėjas.

Gimė akmenskaldžio šeimoje. Žiemos karo ir Karo tęsinio metu kovojo Suomijos armijos gretose prieš Sovietų Sąjungą.

1944 m. įstojo į Suomijos komunistų partiją.

1952–1954 m. Tarptautinio statybos ir medžio apdirbimo pramonės darbuotojų susivienijimo generalinis sekretorius.

1954–1966 m. - Suomijos statybininkų profesinės sąjungos pirmininkas.

1966–1982 m. - Suomijos komunistų partijos pirmininkas. Pasmerkė 1968 m. Sovietų Sąjungos invaziją į Čekoslovakiją ir taip pasuko partiją „eurokomunistinių“ partijų keliu.

1962–1969 ir 1972–1982 m. – Suomijos parlamento narys.

## Šaltiniai
Rikinė

**Rikinė** – upelis vakarų Lietuvoje, Klaipėdos rajone; įteka į Baltijos jūrą. Prasideda 4,5 km į vakarus nuo Kretingalės, Bruzdeilyno kaimo apylinkėse. Netoli ištakų pratiestas plentas A13. Teka pradžioje į pietus, toliau į pietvakarius pro Pajūrio regioninį parką, pelkėtais miškais. Sudaro Placio rezervato pietinę ribą. Įteka Baltijos jūron ties šiauriniais Karklės pakraščiais.

Intakas – Pašaltinis (kairysis).

Šalia Rikinės įsikūrę Bruzdeilyno, Dargužių, Karklės kaimai.

## Etimologija
Upėvardis *Riki̇̀nė* arba *Ri̇̀kio upė* neaiškios kilmės. Gali būti iš asmenvardžio, kuris būtų kilęs iš ,  („ponas, valdovas, karalius“). Vilius Pėteraitis sieja su minimu vandenvardžiu *Recke*, yra ir tokia reta pavardė. Dar minima kaip  (**Didžóji Kar̃klė*). Greičiausiai pagal šį pavadinimą atsiradęs ir Karklės kaimo vardas.


Rikinė 2.JPG|Šalia žiočių
Rikinė 3.JPG|Rikinės žiotys
Rikinė 4.JPG|Rikinė Placio rezervato miške


## Šaltiniai
Plocio gamtinis rezervatas

**Plocio (Plazės) gamtinis rezervatas** – ypatingos apsaugos gamtinė sritis vakarų Lietuvoje, Klaipėdos rajono ir Palangos savivaldybėse, Pajūrio regioniniame parke. Įsteigtas 1997 m.

Rezervatas apima ruožą tarp Karklės (pietinę ribą žymi Rikinės upelis) ir Nemirsetos, buvusio Nemirsetos karinio poligono vietoje, apima liekaninį Plocio (Plazės) ežerą, pelkėtų pajūrio miškų ekosistemą bei jūros pakrančių ruožą. Rezervatas skirtas išsaugoti šiam pajūrio kraštui būdingą kraštovaizdį, augmeniją ir gyvūniją – žemyninio pajūrio ruožo pievų kraštovaizdį, pajūrio skardį, kopas, kopų gluosnynus, pajūrio smėlynų tyrulius, stepines pievas. Ypač saugoma čia auganti reta pajūrinė linažolė bei čia gyvenantis dirvoninis kalviukas.

Rezervato rytine riba eina pėsčiųjų–dviračių takas, prasidėjus statyboms rezervato pakraštyje dabar naudojamas ir automobilių eismui.

## Šaltiniai
Karklės talasologinis draustinis

**Karklės talasologinis draustinis** – saugoma gamtinė sritis vakarų Lietuvoje, Pajūrio regioniniame parke, Baltijos jūroje, Lietuvos teritoriniuose vandenyse, pakrantės ruože tarp Kukuliškių ir Nemirsetos, daugiausia palei Karklės kaimą. Įsteigtas 1997 m.

Draustinis skirtas išsaugoti jūrinį kompleksą su riedulynais, žuvų neršto ir maitinimosi vietomis, midijų bendrijomis bei banguolių kolonijomis. Saugomos jūrinių paukščių – sibirinių gagų, klykuolių, didžiųjų dančiasnapių, mažųjų kirų žiemojimo, migracinių sankaupų vietos, taip pat šiuose vandenyse plaukiojančios upinės nėgės. Draustinis turi tarptautinę paukščių ir jų buveinių apsaugos reikšmę.

## Šaltiniai
Jump Up!

**„Jump Up!“** – šešioliktas studijinis britų atlikėjo Elton John albumas, išleistas 1982 m. balandžio 9 d. „Rocket Record“ leidėjų kompanijos. JAV ir Kanadoje išleido „Geffen Records“ leidėjai.

## Turinys
Į šį albumą buvo įtraukta daina „Empty Garden (Hey Hey Johnny)“, skirta atminti Eltono draugą Džoną Lenoną, kuris buvo nužudytas 1980 m. Tai vienas iš pirmųjų albumų, kurių dainas Eltonas atlieka kur kas žemesniu balsu, pavyzdžiui „Blue Eyes“ ar „Ball and Chain“. Dainai „Legal Boys“ tekstus kūrė pats Eltonas ir Tim Rice (pastarasis vėliau rašė tekstus ir kuriant „The Lion King“ bei „The Road to El Dorado“ filmų garso takelius). Tai paskutinis albumas, kuriame James Newton-Howard grojo klavišiniais.

2010 m. Bernie Taupin'as, kalbėdamas apie šį albumą Sirius radijo specialioje laidoje, pasakė, kad tai vienas iš prasčiausių jų albumų. Tačiau nepaisant to, koks prastas jam pasirodė albumas, jis patikino, kad dėl „Empty Garden (Hey Hey Johnny)“ jį verta turėti. 1982 m. lapkritį albumas tapo auksiniu. Po 1982 m. tik „Empty Garden“ ir „Blue Eyes“ buvo atliekamos koncertuose.

## Dainų sąrašas

# „Dear John“ – 3:28
# „Spiteful Child“ – 4:11
# „Ball and Chain“ – 3:27
# „Legal Boys“ – 3:08
# „I Am Your Robot“ – 4:42
# „Blue Eyes“ – 3:25
# „Empty Garden (Hey Hey Johnny)“ – 5:05
# „Princess“ – 4:55
# „Where Have All the Good Times Gone?“ – 3:58
# „All Quiet on the Western Front“ – 6:00
Krikščionys demokratai (Suomija)

**Krikščionys demokratai** (; ) – Suomijos krikščionių demokratų partija. Krikščionys demokratai turi penkias vietas Suomijos parlamente. Partiją Suomijos vyriausybėje nuo 2011 m. birželio 22 d. iki 2015 m. gegužės 29 d. atstovavo vidaus reikalų ministras Päivi Räsänen.

Partija įkurta 1958 m., daugiausia iš krikščioniškosios Koalicijos partijos frakcijos. Iš pradžių vadinosi **Suomių krikščionių sąjunga** (*Suomen Kristillinen Liitto, SKL*; *Finlands Kristliga Förbund*). Pirmą kartą partijos atstovas į parlamentą buvo išrinktas 1970 m. Dabartinį pavadinimą partija priėmė 2001 m.

## Ideologija
Partija laiko save krikščioniškosios demokratijos ideologijos sekėja. Ji pabrėžia „pagarbą žmogaus orumui, šeimos ir artimų bendruomenių svarbą, silpnųjų gynimą, individualios ir kolektyvinės atsakomybės skatinimą“. Nariu gali tapti kiekvienas, kas sutinka su šiomis vertybėmis ir tikslais. Partija taip pat tvirtina, kad jai rūpi aplinkos apsauga.

XX a. dešimtajame dešimtmetyje partija prarado daugelį savo narių, kurie perėjo į didesnes centro dešinės partijas, daugiausia Koalicijos partiją ir Centro partiją. Partijos atstovė Suomijos parlamente Lyly Rajala ir partijos atstovė Europos parlamente Eija-Riitta Korhola perėjo į Koalicijos partiją 2003 m., o buvusioji partijos sekretorė Annika Kokko į Koalicijos partiją perėjo 2007 m.

2004 m. Helsinkyje savo skyrių įkūrė anglakalbiai partijos nariai. Jų kasmėnesiniai susitikimai skatina imigrantus dalyvauti visuomeniniame gyvenime ir jiems aktualiuose reikaluose. 2005 m. Helsinkyje taip pat įkurtas partijos rusakalbių skyrius.

Partija yra Europos Liaudies partijos (EPP) nare.

Partijos savaitinis laikraštis vadinasi „KD-lehti“ (KD naujienos).

Partijos prezidentė – Sari Essayah.

## Nuorodos
Nerūpestingas keliautojas

**Nerūpestingas keliautojas** () – kultiniu tapęs kelio filmas, kurį 1969 m. sukūrė ir vieną pagrindinių vaidmenų atliko Dennis Hopper. Jame taip pat vaidinančiam Jack Nicholson filmas tapo proveržiu jo karjerai Holivude.

1998 m. juosta įtraukta į Nacionalinį kino registrą.
 
## Pagrindiniai aktoriai
: *Aktorius – vaidmuo*
* Peter Fonda – Vaitas
* Dennis Hopper – Bilis
* Antonio Mendoza – Jėzus
* Jack Nicholson – Džordžas Hansonas
* Phil Spector
* Mac Mashourian
* Tita Colorado
* Luke Askew

## Turinys

Porelė baikerių – Vaitas ir Bilis – prasuka sėkmingą narkotikų sandėrį ir uždirba nemažą sumą. Už gautus pinigus jie nusprendžia leistis į kelionę motociklais iš Los Andželo į Naująjį Orleaną. Pakeliui jie mato įvairiaspalvį Amerikos veidą, atsiduria uždaroje hipių komunoje, susiduria su keliautojų nemėgstančiais policininkais ir vietiniais. Kartą, patekę į areštinę, joje susipažįsta su girtuokliu advokatu Džordžu Hansonu, kuris juos ištraukia į laisvę ir pats prisijungia kelionei į Orleaną. Vis tik po konflikto su keliais vietiniais vyrais šie paseka keliautojus, užpuola naktį ir per grumtynes Džordžas mirtinai sužeidžiamas peiliu. Vaitas ir Bilis dviese tęsia savo kelionę, kuri atrodo nebe tokia nerūpestinga...

## Muzika
1969 m. buvo išleistas šio filmo garso takelis, kuris Billboard geriausių albumų sąraše pakilo iki 6 vietos ir tapo auksiniu. Jame skamba populiarių to meto grupių „Steppenwolf“, „The Byrds“, „Smith“ ir Jimi Hendrix atliekami kūriniai.

## Pagrindiniai apdovanojimai
* Oskaras (nominacija) – geriausias antrojo plano aktorius (J. Nicholson) ir geriausias originalus scenarijus
* Auksinis gaublys (nominacija) – geriausias antrojo plano aktorius (J. Nicholson)
* BAFTA (nominacija) – geriausias antrojo plano aktorius (J. Nicholson)
* Kanų kino festivalis – Auksinė palmės šakelė
* Laurel apdovanojimas – geriausias antrojo plano aktorius (J. Nicholson)
* Satelito apdovanojimas (nominacija) – geriausias DVD įrašas
* Amerikos rašytojų gildija (nominacija) – geriausia drama
Streetlife Serenade

**„Streetlife Serenade“** – trečiasis studijinis amerikiečių atlikėjo Billy Joel albumas, išleistas 1974 m. spalio 11 d. „Columbia Records“ leidėjų kompanijos. Kuriant šį albumą, Bilis sekė savo ankstesniojo albumo „Piano Man“ sėkme ir tai paskutinis albumas iki 1993-ųjų metų „River of Dreams“, kuris daugiausiai buvo įrašytas su sesijų muzikantais, kur Bilis tik dainavo ir grojo pianinu bei kitais klavišiniais. Pirmą kartą Bilis įrašinėjant grojo ir sintezatoriumi, vadinamu „Moog synthesizer“. 

Pardavimuose albumas sugebėjo užimti 35-ą vietą, išviso pardavus virš milijono jo kopijų. Deja, albumui nepasisekė taip, kaip pastarajam „Piano Man“ ir tai, galima sakyti, buvo Bilio šaltų santykių su kritikais ir muzikos industrija, pradžia. Instrumentinė daina „Root Beer Rag“ ir trumpa daina „Souvenir“ buvo dažnai grotos per Bilio aštuntojo dešimtmečio koncertus. Koncertinės „Streetlife Serenader“ ir „Los Angelenos“ dainų versijos buvo įtrauktos į jo pirmąjį gyvąjį albumą „Songs in the Attic“ (1981).

## Dainų sąrašas
Visos dainos buvo parašytos Billy Joel'io.

#### Pirmoji pusė

# „Streetlife Serenader“ – 5:17
# „Los Angelenos“ – 3:41
# „The Great Suburban Showdown“ – 3:44
# „Root Beer Rag“ (instrumentinė) – 2:59
# „Roberta“ – 4:32

#### Antroji pusė

# „The Entertainer“ – 3:48
# „Last of the Big Time Spenders“ – 4:34
# „Weekend Song“ – 3:29
# „Souvenir“ – 2:00
# „The Mexican Connection“ (instrumentinė) – 3:37
Gimę pralaimėti

**Gimę pralaimėti** () – 1967 m. JAV sukurtas filmas. Jo režisierius ilgai ieškojo idėjos juostai apie Amerikos indėnų diskriminaciją ir jos pagrindui panaudojo 1964 m. įvykusį nusikaltimą, kuomet baikerių grupuotės „Hells Angels“ nariai viename miestelyje išprievartavo dvi paaugles.

## Pagrindiniai aktoriai
: *Aktorius – vaidmuo*
* Tom Laughlin – Bilis Džekas
* Elizabeth James – Vikė
* Jeremy Slate – Denis
* William Wellman
* Jack Starrett
* Paul Bruce
* Susan Foster
* Janice Miller

## Turinys

Bilis Džekas – pusiau indėnas buvęs Vietnamo karo veteranas, gyvena kalnuose esančiame namelyje ir verčiasi laukinių arklių išjodinėjimu. Big Roko miestelyje, kuriame jis kartais lankosi, pasirodo baikerių grupės „Gimę pralaimėti“ nariai, vadovauja jo senas varžovas Denis. Gauja terorizuoja gyventojus ir net policininkai bejėgiai jiems padėti. Galiausiai jie išprievartauja kelias merginas, o kai šios sutinka liudyti policijai, priverčia jas atsiimti pareiškimus. Vis tik viena mergina, Vikė, nepasiduoda bauginimams, o ją saugoti nuo baikerių imasi Bilis Džekas...
Gorbačiovas (filmas)

**Gorbačiovas** () – 2010 m. Italijoje sukurta drama.

## Pagrindiniai aktoriai
: *Aktorius – vaidmuo*
* Toni Servillo – Gorbačiovas
* Mi Yang – Lila
* Geppy Gleijeses – advokatas
* Gaetano Bruno – arabas
* Hal Yamanouchi – Lilos tėvas
* Salvatore Ruocco
* Loredana Simioli
* Francesco Paglino

## Turinys

Marino, dirbantis kalėjime kasininku, aplinkinių pramintas Gorbačiovu dėl dėmės ant kaktos. Jis gyvena vienas ir laisvą laiką leidžia lošdamas kortomis pokerį. Restorane, kuriame vakarais vyksta lošimas, jis pamato kinę Lilą, restorano savininko dukterį, ir šią įsimyli. Merginai irgi pradeda parikti keistas vyras, nors ji pati visiškai nemoka itališkai. Norėdamas išgelbėti Lilą nuo prostitucijos, į kurią ją ketina įtraukti tėvas, Marino duoda šiam didelę sumą pinigų, kad padengtų jo skolas. Jis pats įsiskolina kolegoms, kitiems lošėjams, kol situacija tampa grėsminga. Marino ketina pabėgti iš miesto kartu su Lila, tačiau, kad gauti pinigų, su dviem bendrais nusprendžia įvykdyti apiplėšimą...

## Apdovanojimai
* David di Donatello (nominacija) – geriausias grimas
* Globo d'oro (nominacija) – geriausias aktorius (T. Servillo), geriausia kinematografija
* Bastijos filmų festivalis – geriausias aktorius (T. Servillo)
* Nastro d'argento (nominacija) – geriausias antrojo plano aktorius (G. Gleijeses)
2019 m. gegužės 12 d. privalomasis referendumas dėl Lietuvos Respublikos Konstitucijos 55 straipsnio pakeitimo

**2019 m. gegužės 12 d. privalomasis referendumas dėl Lietuvos Respublikos Konstitucijos 55 straipsnio pakeitimo (dėl Seimo narių skaičiaus mažinimo) –** 2019 m. gegužės 12 d. kartu su pirmuoju Prezidento rinkimų turu bei referendumu dėl pilietybės išsaugojimo vykęs referendumas, kurio metu buvo sprendžiamas Konstitucijos 55 straipsnio pakeitimas, sumažinantis Seimo narių skaičių nuo 141 iki 121. Referendumą inicijavo valdančiojoje daugumoje esanti Lietuvos valstiečių ir žaliųjų sąjunga. 

Dėl per mažo rinkėjų aktyvumo, referendumas laikomas neįvykusiu, o jame spręstas klausimas – nepriimtu.

## Formuluotė

Referendume buvo galima išreikšti pritarimą arba prieštaravimą tokiam teiginiui:„Seimą sudaro Tautos atstovai – 121 Seimo narys, kurie renkami ketveriems metams remiantis visuotine, lygia, tiesiogine rinkimų teise ir slaptu balsavimu.“


2019 m. referendumo dėl Seimo narių skaičiaus mažinimo biuletenio pavyzdys.jpg|Referendumo biuletenio pavyzdys.


## Rezultatai

## Šaltiniai
1978 m. pasaulio moterų rankinio čempionatas

**1978 m. pasaulio moterų rankinio čempionatas** – 7-asis pasaulio moterų rankinio čempionatas, kuris vyko 1978 m. lapkričio 30 - gruodžio 10 dienomis Trnavos, Bratislavos, Zlyno ir Chebo miestuose Čekoslovakijoje.

Čempionato nugalėtoja trečią kartą tapo Rytų Vokietijos rinktinė. Pirmas penkias vietas užėmusios šalys pelnė pakvietimus į 1980 m. vasaros olimpines žaidynes.

## Grupinės varžybos
### A grupė

### B grupė

### C grupė

## Klasifikacinis etapas

### Dėl 7-9 vietų

### Finalinė grupė

## Šaltiniai
Kanados moterų rankinio rinktinė

**Kanados moterų rankinio rinktinė** – komanda, atstovaujanti Kanadai tarptautinėse moterų varžybose. Rinktinės sudėtį ir veiklą koordinuoja Kanados rankinio federacija.

## Dalyvavimas čempionatuose
### Olimpinės žaidynės

### Pasaulio čempionatas

## Nuorodos
*Oficiali svetainė
1982 m. pasaulio moterų rankinio čempionatas

**1982 m. pasaulio moterų rankinio čempionatas** – 8-asis pasaulio moterų rankinio čempionatas, kuris vyko 1982 m. gruodžio 2 - gruodžio 12 dienomis Budapešto, Zalaegersego, Debreceno, Dėro, Egerio, Pėčo, Miškolco, Solnoko ir Vesprėmo miestuose Vengrijoje.

Čempionato nugalėtoja pirmą kartą tapo Sovietų Sąjungos rinktinė. Pirmas tris vietas užėmusios šalys pelnė pakvietimus į 1984 m. vasaros olimpines žaidynes.

## Grupinės varžybos
### A grupė

### B grupė

### C grupė

## Klasifikacinis etapas

### Dėl 7-12 vietų

### Finalinė grupė

## Šaltiniai
Daltono dėsnis

**Daltono dėsnis** – chemijoje ir fizikoje naudojamas dėsnis, dar vadinamas Daltono parcialinio slėgio dėsniu, nustatantis, kad chemiškai nesusijusių idealių dujų mišinio slėgis yra lygus jų parcialinių slėgių sumai. Šį empirinį dėsnį 1802 m. paskelbė Džonas Daltonas.

## Matematinė išraiška

Matematiniu požiūriu, nereaguojančių dujų mišinio slėgis gali būti išreiškiamas suma:
:p_\text{suma} = \sum_{i=1}^n p_i &nbsp;&nbsp;&nbsp;&nbsp;&nbsp; arba &nbsp;&nbsp;&nbsp;&nbsp;&nbsp;p_\text{suma} = p_1+p_2+p_3+\cdots+p_n
kur p1 , p2 , ..., pn atspindi kiekvieno komponento parcialinį slėgį.

:p_{i} =p_\text{suma} x_i
kur xi yra i–tojo komponento molio dalis visame n komponentų mišinyje.

Toliau pateikiamas ryšys suteikia galimybę nustatyti bet kurios atskiros dujų sudedamosios dalies tūrinę koncentraciją:

:p_i =p_\text{suma} c_i
kur ci yra i–tojo komponento koncentracija.

Daltono dėsnis nėra griežtai taikomas realioms dujoms, kur paklaida didėja kylant slėgiui. Esant tokioms sąlygoms, molekulių užimamas tūris tampa reikšmingas, palyginti su laisva erdve tarp jų. Konkrečiai, trumpi vidutiniai atstumai tarp dujų molekulių padidina tarpmolekulines jėgas, kad iš esmės pakeistų jų sukeltą slėgį, o tai neatitinka idealių dujų modelio.

## Šaltiniai
Faradėjaus elektrolizės dėsniai

**Faradėjaus elektrolizės dėsniai** – kiekybiniai ryšiai, pagrįsti Maiklo Faradėjaus 1834 m. paskelbtais elektrocheminiais tyrimais. Jie susieja elektrocheminės reakcijos metu ant elektrodo susidariusios medžiagos kiekį su visu pripildytu krūviu arba, atitinkamai, vidutine elektros srove ir bendru laiku. 

## Dėsniai

Vadovėliuose bei mokslinėje literatūroje gali būti pateikiamos kelios Faradėjaus elektrolizės dėsnių versijos. Apibendrintai jie formuluojami:
* **I Faradėjaus elektrolizės dėsnis**: elektrolizės metu ant elektrodo išsiskyrusios medžiagos kiekis yra tiesiogiai proporcingas elektros kiekiui, perduotam į elektrodą. Elektros kiekiu laikomas elektros krūvis, paprastai matuojamas kulonais.
* **II Faradėjaus elektrolizės dėsnis**: duotam elektros kiekiui (elektros krūviui) masė cheminio elemento, išsiskyrusio ant elektrodo, tiesiogiai proporcinga ekvivalentinei elemento masei. Medžiagos ekvivalentinė masė yra jo molinė masė, padalinta iš skaičiaus, priklausomo nuo cheminės reakcijos, kurioje medžiaga dalyvauja.

## Matematinė išraiška

Faradėjaus dėsnius galima apibendrinti formule:
:m  = \frac{QM}{Fz}
kur:
* m – medžiagos, išsiskyrusios ant elektrodo, masė gramais
* Q – visas elektros krūvis, praėjęs per medžiagą, matuojamas kulonais
* F = 96485,33289(59) C mol−1 yra Faradėjaus skaičius
* M - medžiagos molio masė gramais viename molyje
* z – medžiagos jonų valentingumo skaičius (elektronų skaičius vienam jonui)

Pažymėtina, kad M/z yra toks pat, kaip ir išsiskyrusios medžiagos ekvivalentinis svoris.

Pirmajame Faradėjaus dėsnyje M , F ir z yra konstantos, tad kuo didesnis Q, tuo didesnė m reikšmė.

Antrajame Faradėjaus dėsnyje Q , F ir z yra konstantos, tad kuo didesnė  M/z (ekvivalentinio svorio) vertė, tuo didesnis m.

Paprasčiausiu nuolatinės srovės elektrolizės atveju iš  Q = I t  seka:
:m  =\frac{ItM}{Fz}

ir po to:
:n  =\frac{It}{Fz}
kur:
* *n* yra išsiskyrusios medžiagos kiekis („molių skaičius“): *n  = m/M*
* *t* yra nuolatinės elektros srovės veikimo laikas

Sudėtingesniu kintamosios srovės atveju elektros srovės *I*(*<math>\tau</math>*) pilnas krūvis *Q* sumuojamas per laiką *<math>\tau</math>*:
: Q = \int_0^tI(\tau)d\tau 
kur *t* – visas elektrolizės laikas; *<math>\tau</math>* naudojamas kaip kintamoji, srovė *I* yra *<math>\tau</math>* funkcija.

## Šaltiniai
Iracionalumas

**Iracionalumas** – tai, kas anapus racionalumo, kas neapibrėžiama protu, prasme. Iracionalumas yra būties faktorius, kuris gali būti nustumiamas vis toliau pateikiant vis sudėtingesnį protingą paaiškinimą, bet kuris galiausiai dėl to paaiškinimą taip sukomplikuoja, kad jis viršija protingo suvokimo galią ir taip pasiekia jo ribas anksčiau, nei spėja pasaulio visumą aprėpti proto dėsniais.

Anot Karlo Gustavo Jungo, visiškas racionalumas yra utopija arba idealas, nes tik tariamą objektą galima apmąstyti racionaliai – jame nėra nieko kita, nei įdėjo protas. Tuo tarpu bet kas empiriško savyje turi iracionalumą, nes net moksliškai tyrinėjant empirinius objektus, jie iš tiesų racionaliai apribojami, atmetant tai, kas atsitiktina, t. y., iš esmės nagrinėjama ne objekto visuma, o tik racionaliam nagrinėjimui pateikta dalis. Iracionalumui priskirtinas atsitiktinumas, nors po fakto jam gali būti sukurta racionali paaiškinimų seka.

Pabrėžiama, kad iracionalūs sprendimai dažnai gali psichologiškai pagelbėti tais atvejais, kai racionalus protavimas būna ribotas. K. G. Jungas su iracionaliumu sieja tokias priešybes apjungiančias idėjas kaip dievas, brahmanas, dao. Religijotyrininkas Rudolfas Otas religinį išgyvenimą kaip pat aiškina kaip iracionalų (žr. numinoziškumas).

## Šaltiniai
Kukutenio-Tripolės kultūra

**Kukutenio-Tripolės kultūra** (, ) vadinama neolito pabaigos-eneolito archeologinė kultūra, paplitusi pietryčių Europoje, tarp Dunojaus ir Dniepro (apie 4800–3000 m. pr. m. e.). Didžiausio kultūros klestėjimo laikotarpis buvo nuo 4500 iki 3000 m. pr. m. e. Šią kultūrą pakeitė Duobinių kapų kultūros tautos. 

## Atradimo istorija

Kukutenio kultūra vadinama pagal kaimo Rumunijoje, Jasų apskrityje, pavadinimą, kur buvo rasti primieji su šia kultūra siejami artefaktai. 1884 m. rumunų tyrinėtojas Teodoras Burada netoli Kukutenio kasinėdamas rado molinių indų elementus ir terakotines figūrėles. Po to, kai mokslininkai susipažino su jo radiniais buvo nuspręsta tęsti kasinėjimus, kurie šioje vietoje pradėti 1885 m. pavasarį.

Vėliau su Tripolės kultūra susietų archeologinių paminklų tyrimai Ukrainoje pradėti XIX a. aštuntajame dešimtmetyje. 1893 m. garsus Kijevo savamokslis archeologas Vikentijus Chvoika pirmą kartą aptiko šios kultūros likučius kasinėdamas Kijeve. Ukrainietiškas Tripolės kultūros pavadinimas kilęs nuo Tripolės kaimo prie Kijevo, kur taip pat kasinėjo V.Chvoika. Savo radinius jis pristatė 1899 m. rugpjūčio mėn. archeologų suvažiavime Kijeve.

## Arealas

Kultūros arealas tęsėsi nuo Karpatų kalnų iki Dniestro ir Dniepro, centras buvo šiuolaikinėje Moldovoje, apėmė didelę dalį vakarų Ukrainos ir šiaurės rytų Rumunijos, iš viso 350 000 kv. km. 

## Gyvenvietės

Didžioji dalis Kukutenio-Tripolės kultūros gyvenviečių buvo nedidelės, tankiai sustatytos, išsimėčiusios Sireto, Pruto ir Dniestro upių slėniuose (3–4 km viena nuo kitos). Viduriniosios Tripolės fazėje (apie 4000–3500 m. pr. m. e.) Kukutenio-Tripolės kultūros gyventojai statė didžiausias neolitinės Europos gyvenvietes, kuriose buvo iki 3000 statinių ir gyveno galbūt net 20 000–46 000 žmonių.

## Antropologija
Kai kurie istorikai Tripolės kultūros žmones laikė seniausiais ukrainiečių protėviais, tačiau dabar dauguma mokslininkų Tripolės kultūros nesieja su indoeuropiečiais.

## Nuorodos
Abstrakcija

**Abstrakcija** – tai, kas atsieta nuo sąsajos su tais elementais, kurie reikšmės atžvilgiu laikomi neesminiais.

Abstrakcijos kūrimo vyksmas yra abstrahavimas – turinio (reikšmės, bendro požymio ir t. t.) atskyrimas arba atsiejimas nuo sąryšio, turinčio dar ir kitų dėmenų, kurių sandermė kaip visuma yra kažkas savito, individualaus, todėl nepalyginamo. Abstrahuodama dvasia atskiria suvokiamą turinį nuo nereikšmingomis laikomų sąsajų, taiko diferenciaciją.

Unikalumas, ypatingumas, nepalyginamumas trukdo pažinimui, todėl siekiant pažinti reikia išskirti objekto esmę, o susijusius elementus vertinti kaip nereikšmingus. Sukūrus abstrakciją (= sąvoką) objektus galima lyginti tarpusavyje ir kombinuoti į bendrą visumos suvokimą.

Anot Karlo Gustavo Jungo, abstrahavimu pasižymi ne tik mąstymas, bet ir jausmas, pojūtis bei intuicija. Abstrahuojant libido atitraukiamas nuo objekto ir nukreipiamas atgal prie subjektyvaus abstraktaus turinio. Abstrahavimo išdava yra sąvoka, o didžiausio laipsnio abstrakcija yra idėja, nes ji visiškai nutolusi nuo objekto, todėl neįsivaizduojama.

## Šaltiniai
Imamatas

**Imamatas** – islamo šiitų srovės doktrina, pagal kurią, vadovauti musulmonų tikintiesiems (būti imamais) turi Mahometo dukters Fatimos ir Ali ibn Abu Talibo palikuoniai.

Po Mahometo mirties 632 m. išrinkus kalifu Abu Bakrą buvo grupė musulmonų, kurie pasisakė prieš tai. Tradiciškai manoma, kad jų nuostata buvo, kad musulmonams vadovauti turi Mahometo šeima, jo įpėdiniai pagal giminystę. Tačiau kai kuriuose šaltiniuose yra užuominos, kad jie tikėjo Mahometo žentą Ali esant dvasiškai pranašesniu už Abu Bakrą ir, atitinkamai, vertesniu vadovauti musulmonams. Kanoniniu šiitišku požiūriu, musulmonų lyderio (imamo) postas turi priklausyti tiesioginiams Fatimos ir Ali palikuonims. Gausiausia šiitų sekta imamitai tiki po Mahometo buvus 12 dvasiškai tyrų imamų, kurių linija nutrūko 874 m. dvyliktajam imamui nepaskyrus įpėdinio. Imamitai tiki, kad šis nutrūkimas yra laikinas, ir imamas yra tik laikinai pasitraukęs iš pasaulio (haibatas) ir sugriš prieš pat Pasaulio pabaigą. Nesant tikrojo imamo kai kurie religiniai ritualai laikomi sustabdytais: pavyzdžiui džihadas, penktadienio malda. Imamitai atmeta po Mahometo buvusių trijų kalifų teisėtumą ir menkai vertina daugelį kitų Mahometo bendražygių (sahabų), nes laiko, kad jie uzurpavo valdžią iš tikrųjų imamų, pradedant Ali. Kita šiitų sekta izmailitai tiki buvus 7 teisėtus imamus. Izmailitų šaka mustalitai tiki imamų liniją besitęsiant iki šių laikų. Zaiditai tiki buvus 5 imamus. Jie yra artimesni sunitams, nes pripažįsta teisėtais Mahometo įpėdiniais tris pirmuosius kalifus, nors ir dvasiškai prastesnius už Ali.

## Šaltiniai
* Josef W. Meri. *Medieval Islamic Civilization*, 2005, p. 132
Turnstiles

**„Turnstiles“** – ketvirtasis amerikiečių atlikėjo Billy Joel studijinis albumas, išleistas 1976 m. gegužės 19 d. Tai albumas, kurį prodiusavo pats Joelis, kritikų vertinamas gerokai palankiau nei pastarasis „Streetlife Serenade“. 

## Turinys
Šis albumas labai pasižymėjo tuo, kad Bilis dalį albumo įrašė švenčiant jo grįžimą į gimtąjį Niujorką. Net trys albumo dainos yra labai susijusios su Niujorku – „Summer, Highland Falls“, „New York State of Mind“ bei „Miami 2017 (Seen the Lights Go Out on Broadway)“. Įžanginė albumo daina „Say Goodbye to Hollywood“ buvo įkvėpta grupės The Ronettes dainos „Be My Baby“. Iš pradžių dainos buvo įrašinėtos *Caribou Ranch* įrašų studijoje, kartu su Eltono Džono grupės nariais būgnininku Nigel Olsson ir bosistu Dee Murray, o prodiusuojamas grupės „Chicago“ prodiuserio James William Guercio. Tačiau nepatenkintas rezultatais jis grįžo į Niujorką, kur pats tapo prodiuseriu ir pradėjo perrašinėti albumą su savo koncertinių turų muzikantais, tarp jų ir saksofonistu Richie Cannata. Šiame albume pirmą kartą Bilis groja kartu su savo nuolatine grupe. 

Albumo viršelio nuotrauka buvo padaryta Niujorko *Astor Place* metro stotyje. Pasak Joelio, kiekvienas albumo viršelyje pavaizduotas asmuo turi tam tikrą reikšmę, atspindinčią albume esančias dainas – mergina su ausinėmis vaizduoja dainą „All You Wanna Do is Dance“, o turtuolių pora atspindi „I've Loved These Days“. 

## Dainų sąrašas
Visas dainas parašė Billy Joel.

#### Pirmoji pusė

# „Say Goodbye to Hollywood“ – 4:36
# „Summer, Highland Falls“ – 3:15
# „All You Wanna Do Is Dance“ – 3:40
# „New York State of Mind“ – 5:58

#### Antroji pusė

# „James“ – 3:53
# „Prelude/Angry Young Man“ – 5:17
# „I've Loved These Days“ – 4:31
# „Miami 2017 (Seen the Lights Go Out on Broadway)“ – 5:12

## Nuorodos
Patybė

**Patybė**, arba **savastis** – visų žmogaus psichinių fenomenų visuma; asmenybės vienovė. Tai grynai empirinė sąvoka, plačiausiai vartojama analitinėje psichologijoje, taip pat teologijoje, religijotyroje, filosofijoje.

Anot Karlo Gustavo Jungo, patybė yra vientisumas, susidedantis tiek iš sąmoningų, tiek iš pasąmoninių turinių. Patybė netapati „aš“ (*[[ego]]*), nes šis apsibrėžia per sąsajas su sąmone. Tuo tarpu patybė apima ir pasąmonę, kuri yra neapibrėžta ir begalinė. Dėl šios priežasties patybė yra transcendentinė – ji apibūdina būtį, kurią tik iš dalies galima aprašyti, o kita dalis *pro tempore* lieka nepažini ir beribė. Anot psichoanalitiko, patybė empiriškai apsireiškia sapnuose, mitologijoje (karaliaus, didvyrio, pranašo archetipais, priešybių vienybės simboliais, pvz., In ir Jang, Faustas ir Mefistofelis, apskritimas). Tai šviesos ir šešėlių žaismas, abstrakčiai suvokiamas kaip vientisumas. Loginiu požiūriu patybė yra beprasmė spekuliacija, tačiau ji suvokiama iracionaliai. Patybė yra archetipinis vaizdinys, dėl savo turinio reikšmingumo ir numeniškumo užimantis centrinę vietą.

## Išnašos
Džaulio efektas

**Džaulio efektas** ir **Džaulio dėsniai** pagrindžia keletą skirtingų fizikinių reiškinių, kuriuos išaiškino ar apibūdino anglų fizikas Džeimsas Džaulis. Šie fizikiniai efektai nėra vienodi, bet visi literatūroje dažnai arba kartais yra vadinami „Džaulio efektu“ arba „Džaulio dėsniu“. Šie fizikiniai efektai apima:

* Pirmasis Džaulio dėsnis (Džaulio šildymas) - fizikinis dėsnis, išreiškiantis santykį tarp generuojamos šilumos ir elektros srovės, tekančios per laidininką.
* Antrasis Džaulio dėsnis teigia, kad idealiųjų dujų vidinė energija nepriklauso nuo tūrio ir slėgio, o susijusi tik su jų temperatūra.
* Magnetostrikcija – tai feromagnetinių medžiagų savybė, dėl kurios jos keičia savo formą, veikiamos magnetinio lauko. 
* Džaulio–Tomsono efektas (Džaulio  plėtimosi metu) – dujų temperatūros pokytis (paprastai aušinimas), kai leidžiama laisvai plėstis.
* Gafo-Džaulio efektas priverčia elastomerą susitraukti, jei jis yra šildomas, kol įtemptas.

## Pirmasis Džaulio dėsnis

Nuo 1840 iki 1843 m. Džaulis atidžiai ištyrė šilumą, kurią sukuria elektros srovė. Remdamasis šiuo tyrimu, jis sukūrė Džaulio dėsnius šildymui, kurių pirmasis paprastai vadinamas Džaulio efektu. Džaulio pirmasis dėsnis išreiškia ryšį tarp šilumos, sukurtos laidininko, ir srovės srauto, varžos ir laiko.

## Magnetostrikcija

Magnetostrikcijos efektas apibūdina feromagnetinių medžiagų savybę, kuri pasižymi magnetinamo kūno formos ir matmenų kitimu arba deformuojamo kūno įmagnetėjimo kitimu. Džaulis pirmą kartą pranešė apie feromagnetinių strypų ilgio kitimo stebėjimą 1842 m.

## Džaulio plėtimasis

1845 m. Džaulis ištyrė laisvą dujų plėtimąsi į didesnį tūrį. Tai tapo žinoma kaip Džaulio plėtimusi. Dujų aušinimas, leidžiant jas laisvai išplėsti, kartais vadinamas Džaulio efektu.

## Gafo-Džaulio efektas

Jei elastinga juosta iš pradžių ištempiama ir po to šildoma, ji susitrauks, o ne išsiplės. Šį poveikį pirmą kartą 1802 m. stebėjo Džonas Gafas, o 1850-aisiais tyrinėjo Džaulis, kol vėliau šis reiškinys tapo žinomas kaip Gafo-Džaulio efektas.

## Taip pat skaityti

* Džaulio–Tomsono efektas

## Šaltiniai
Too Low for Zero

**„Too Low for Zero“** (stilizuotai ***2 ↓ 4 0***) – septynioliktas britų atlikėjo Elton John studijinis albumas, išleistas 1983 m. gegužės 30 d. Albumas pasižymėjo Eltono ir jo grupės atsigavimu, po nenusisekusių pastarųjų keturių albumų, kurie nebuvo komerciškai sėkmingi ir neturėjo singlų-hitų, ko nebuvo nuo pat aštuntojo dešimtmečio pirmosios pusės. Tai sėkmingiausias jo devintojo dešimtmečio albumas, tapęs platininiu. Šio albumo keleto singlų muzikiniai klipai buvo rodomi per MTV kanalą, o Billboard albumų pardavimų topuose išbuvo kone virš metų.

## Turinys
Pirmą kartą, nuo 1976 m. albumo „Blue Moves“ visus tekstus dainoms parašo Eltono ilgametis kolega Bernie Taupinas. Jo primygtinai prašomas, Eltonas tvirtai nusprendžia grįžti į senas vėžes ir dirbti su Bernie visada. Įrašinėti albumo sugrįžta ir senieji Eltono grupės nariai –  Dee Murray, Nigel Olsson bei Davey Johnstone, įskaitant ir Ray Cooper, Kiki Dee bei Skaila Kanga (kuri grojo arfa „Elton John“ ir „Tumbleweed Connection“ albumuose). Kadangi Eltono grupę paliko klavišininkas James Newton Howard, jis vėl grojo sintezatoriumi, tikėdamas, kad sintezatorius padeda jam geriau atlikti greitas roko dainas, ką ne visada gali padaryti paprastas grojimas pianinu. Albumas įrašytas per apytiksliai dvi savaites ir prodiusuotas Chris Thomas.

## Dainų sąrašas
Visas dainas kūrė Elton John (išskyrus kur pažymėta), tekstus parašė Bernie Taupin.

#### Pirmoji pusė

# „Cold as Christmas (In the Middle of the Year)“ – 4:19
# „I'm Still Standing“ – 3:02
# „Too Low for Zero“ – 5:46
# „Religion“ – 4:05
# „I Guess That's Why They Call It the Blues“ (muzika: John, Davey Johnstone) – 4:41

#### Antroji pusė

# „Crystal“ – 5:05
# „Kiss the Bride“ – 4:22
# „Whipping Boy“ – 3:43
# „Saint“ – 5:17
# „One More Arrow“ – 3:34

CD disko formato leidime albumai buvo suskirstyti į vieną nuo 1 iki 10.
Lea Massari

**Lėja Masari** (, tikrasis vardas – *Anna Maria Massetani*; 1933 m. birželio 30 d. – 2025 m. birželio 23 d.) – italų aktorė ir dainininkė.

Savo tikrąjį vardą ji pasikeitė į *Lea* budama 22, norėdama pagerbti savo mirusį vaikiną Leo.

Ji studijavo architektūrą Šveicarijoje, o kine debiutavo 1954 m. Daugiausia vaidino prancūzų ir italų režisierių filmuose. Žymiausi jos vaidmenys – Michelangelo Antonioni filme „L‘Avventura“ (1960) ir Louis Malle juosta „Le souffle au coeur“ (1971).

1975 m. buvo Kanų kino festivalio žiuri nare.

## Apdovanojimai
* David di Donatello – specialus apdovanojimas (1962)
* David di Donatello (nominacija) – geriausia aktorė (1985)
* Nastro d'argento – geriausia antrojo plano aktorė (1973, 1979)
* Nastro d'argento (nominacija) – geriausia aktorė (1962, 1975), geriausia antrojo plano aktorė (1961, 1963)
* Avelino neorealizmo filmų festivalis – geriausia aktorė (1963), karjeros apdovanojimas (1986)

## Filmografija

### Kinas

* Proibito (1954)
* I sogni nel cassetto (1957)
* Auferstehung (1958)
* L'avventura (1960)
* La giornata balorda (1960)
* Il colosso di Rodi (1960)
* Una vita difficile (1961)
* Morte di un bandito (1961)
* I sogni muoiono all'alba (1961)
* Le monte-charge (1962)
* Keturios dienos Neapolyje (1962)
* La città prigioniera (1962)
* Llanto por un bandido (1963)
* L'insoumis (1964)
* La coda del diavolo (1964)
* Kareivių merginos (1965)
* Made in Italy (1965)
* Il giardino delle delizie (1967)
* Volver a vivir (1968)
* Lo voglio morto (1968)
* Les choses de la vie (1970)
* Céleste (1970)
* Senza via d'uscita (1970)
* Le souffle au coeur (1971)
* Paolo e Francesca (1971)
* La course du lièvre à travers les champs (1972)
* Pirmoji ramybės naktis (1972)
* La femme en bleu (1972)
* Le silencieux (1973)
* Le fils (1973)
* Story of a Love Story (1973)
* ... la main à couper (1974)
* Allonsanfàn (1974)
* Peur sur la ville (1975)
* Chi dice donna dice donna (1976)
* L'ordinateur des pompes funèbres (1976)
* La linea del fiume (1976)
* Violette & François (1977)
* Repérages (1977)
* Antonio Gramsci - I giorni del carcere (1977)
* Sale réveur (1978)
* Les Rendez-vous d'Anna (1978)
* Kristus stabtelėjo Ebolyje (1978)
* Le divorcement (1979)
* El perro (1979)
* La flambeuse (1981)
* Sarah (1983)
* La 7ème cible (1984)
* Segreti segreti (1985)
* Viaggio d'amore (1990)

### Televizija
* Capitan Fracassa (1958)
* I promessi sposi (1967)
* I fratelli Karamazov (1969)
* Qualcuno bussa alla porta (1971)
* Anna Karenina (1974)
* Quaderno proibito (1980)
* La vigna di uve nere (1984)
* Una donna a Venezia (1986)
* Una donna spezzata (1988)

## Šaltiniai

## Nuorodos

* IMDb profilis
Sonia Petrovna

**Sonia Petrovna** (g. 1952 m. sausio 13 d. Paryžius) – prancūzų kino, teatro ir televizijos aktorė.

## Filmografija
### Kinas
* Le Feu sacré (1972)
* Pirmoji ramybės naktis (1972)
* Ludwig ou le Crépuscule des dieux (1972)
* Amore (1974)
* Di mamma non ce n'èuna sola (1974)
* Flashing Lights (1978)
* El terrorista (1978)
* Hierba salvaje (1979)
* Not for Publication (1984)
* Les nouveaux tricheurs (1987)
* D'Annunzio (1987)
* Obbligo di giocare - Zugzwang (1989)
* Innocence (2004)

### Televizija
* Search for Tomorrow (1980, serialas)
* The Edge of Night (1980, serialas)
* Ralph super héros (1982, serialas)
* La casa del sortilegio (1989)
* Meurtre en vidéo (1990)
* Nestor Burma (1993, serialas)
* La crim' (2001, serialas)
* Sous le soleil (2007, serialas)

## Nuorodos

* IMDb profilis
* Oficiali svetainė
TGM slėnis

**TGM slėnis**, pilnai ***Tarptautinių geofizikos metų slėnis*** () – ledyno paviršiaus dubuma rytų Antarktidoje, tarp 55 ir 80 ° rytų ilgumos. Tęsiasi nuo Priudso ir Makenzio įlankų kranto (Sandraugos jūra) link Nepasiekiamumo poliaus. Ilgis apie 1000 km, plotis iki 600 km. Slėnio vidurinė dalis yra 500–700 m žemiau, negu jį supanti Sovietų plynaukštė. Šiaurėje TGM slėnio centrinę dalį užima Lamberto ledynas.

Slėnis atrastas ir ištyrinėtas Jungtinės Karalystės (1929–1930 m.), JAV ir Norvegijos (1946–1947 m.), Australijos ir TSRS (1957–1958 m.) ekspedicijų. Paskutinės iš jų metu pavadintas tuo metu vykusių Tarptautinių geofizikos metų atminimui.

## Šaltiniai
Ežerų slėnis

**Ežerų slėnis** () – tarpukalnių dubuma pietvakarių Mongolijoje, besidriekianti tarp Gobio Altajaus ir Changajaus kalnų. Slėnis nusidriekęs iš šiaurės vakarų į pietryčius ~500 km, plotis – iki 100 km, būdingas aukštis – 1000–1400 m. Vyrauja akmeningos lygumos, smėlynų ruožai (barchanai), druskožemiai, takyrai. Slėnyje gausu uždarų duburių, kuriuose telkšo daugybė druskingų nenuotakių ežerų (Bon Caganas, Orognuras ir kt.). Ežerų slėnis – seismiškai itin aktyvi sritis.

Slėnį pirmasis ištyrinėjo rusų keliautojas Nikolajus Prževalskis.

## Šaltiniai
Dolinskas

**Dolinskas** () – miestas Rusijoje, Sachalino srityje, pietrytinėje Sachalino salos pakrantėje, 43 km į šiaurę nuo Južno Sachalinsko; rajono centras. Miestas yra Susuno slėnyje, kuriame suteka 3 upės – Dolinka, Didysis Takojus ir Naiba. Praeina Južno Sachalinsko–Poronaisko plentas ir geležinkelis.

## Istorija
1867 m. tarp ainų kaimų pastatytas Naibučio karinis postas. 1884 m. įkurta rusų gyvenvietė Galkino Vraskojė (*Галкино-Врасское*), pavadinta imperijos valstybinio veikėjo Michailo Galkino Vraskojaus garbei. Gyvenvietėje lankėsi tuo metu Sachaline gyvenęs Antonas Čechovas. 1905–1946 m. gyvenvietė priklausė Japonijai ir vadina Otiajumi (落合). Po II pasaulinio karo rusai vėl užėmė gyvenvietę, 1946 m. suteikė jai miesto statusą ir Dolinsko vardą. TSRS metais čia veikė stambus popieriaus ir celiuliozės kombinatas, mechaninės dirbtuvės.

## Šaltiniai
Breaking Hearts

**„Breaking Hearts“** – aštuonioliktas studijinis britų atlikėjo Elton John albumas, išleistas 1984 m. birželio 18 d. Iš šio albumo keturi singlai pateko į top 40 singlų sąrašą: „Sad Songs (Say So Much)“ (JAV #5), „Who Wears These Shoes“ (JAV #16), „In Neon“ (JAV #38), ir Jungtinėje Karalystėje 5-ą vietą "Passengers". 

## Turinys
Šiame albume paskutinį kartą groja pilna Eltono klasikinė grupinė sudėtis, įskaitanti ir bosistą Dee Murray, kuris paskutinį kartą groja bosine gitara, kadangi 1992 m. jis miršta nuo odos vėžio. Taip pat tai paskutinis albumas iki pat 2001-ųjų metų „Songs from the West Coast“, kuriame groja būgnininkas Nigel Olsson*.* Šiame albume Eltonas paskutinį kartą pats, be nė kieno pagalbos groja tiek pianinu, tiek sintezatoriumi. Taipogi tai vienas iš dviejų albumų (kartu su „Don't Shoot Me I'm Only the Piano Player“), kuriuose nedalyvauja perkusininkas Ray Cooper. Praėjus nedaug laiko po šio albumo koncertinio turo, grupinė sudėtis pasikeičia iš pagrindų, vietoj senųjų narių dainas įrašinėja kiti muzikantai, tačiau vėlesnius du albumus prodiusuoja Eltono aštuntojo dešimtmečio prodiuseris Gus Dudgeon'as. 

1984 m. rugsėjį albumas JAV tapo auksiniu, o 1998 m. rugpjūtį platininiu. Dainą „Sad Songs (Say So Much)“ Eltonas Džonas savo koncertuose groja iki pat šiol, o nuo pat „Breaking Hearts“ turo nebuvo grotos jokios kitos dainos, neskaitant „Restless“ bei „Passengers“, kurios buvo šiek tiek grotos kituose du ateinančiuose turuose.

## Dainų sąrašas
Visas dainas parašė Elton John ir Bernie Taupin, išskyrus kur pažymėta.

#### Pirmoji pusė

# „Restless“ – 5:17
# „Slow Down Georgie (She's Poison)“ – 4:10
# „Who Wears These Shoes?“ – 4:04
# „Breaking Hearts (Ain't What It Used to Be)“ – 3:34
# „Li'l 'Frigerator“ – 3:37

#### Antroji pusė

# „Passengers“ (John, Taupin, Davey Johnstone, Phineas MkHize) – 3:24
# „In Neon“ – 4:19
# „Burning Buildings“ – 4:02
# „Did He Shoot Her?“ – 3:21
# „Sad Songs (Say So Much)“ – 4:55
Dolynska

**Dolynska** () – miestas Ukrainoje, Kirovohrado srityje, Padnieprės aukštumoje, 75 km į pietryčius nuo Kropivnyckio; rajono centras. Didelis geležinkelių mazgas – kertasi linijos Kremenčukas–Mykolajivas ir Kryvyj Rihas–Bobrynecas. Maisto pramonė (grūdų elevatorius), apylinkėse yra ilgą laiką statomas Kryvyj Riho okslieno rūdų sodrinimo kombinatas.

## Istorija
Gyvenvietė kurtis pradėjo XIX a. pab. nutiesus geležinkelį, ypač 1884 m. įrengus geležinkelių mazgą. Pagal žemių savininką pradžioje vadinta Kefalinu (*Кефалино*). XX a. pr. tai buvo stambi gyvenvietė, veikė plytų gamykla, lokomotyvų depas. 1901 m. suteiktas Dolynskos (Dolinskajos) pavadinimas. Tiesa, iki pat 1944 m. vietos valdžia gyvenvietę vadino Ševčenkovu. 1957 m. Dolynskos miesto tipo gyvenvietė tapo miestu.

## Šaltiniai
Dolgoprudnas

**Dolgoprudnas** () – miestas Rusijoje, Maskvos srityje, prie šiaurinių Maskvos pakraščių, prie Maskvos kanalo. Geležinkelio stotis prie linijos į Ugličių. Vystoma statybinių medžiagų (taip pat akmens apdirbimo), chemijos, mašinų gamybos, baldų, asfalto ir betono gamybos, maisto (duonos, konditerijos, ledų) pramonė, teatro rekvizitų, karinės ginkluotės gamyba. Veikia Maskvos fizikos ir technikos institutas, Centrinė aerologijos observatorija. Yra krašto muziejus, keletas cerkvių (seniausia – Kotovo, pastatyta 1684 m.), XVII–XX a. Vinogradovo dvaro rūmų ansamblis, keletas kitų XIX–XX a. pr. didikų statinių.

## Istorija
XIX a. pab. – XX a. pr. dabartinio miesto vietoje pradėti statyti Maskvos aukštuomenės vasarnamiai, įrengta Dolgoprudnojės geležinkelio stotis (taip pavadinta pagal ilgą Vinogradovų dvaro kūdrą). 1932 m. įsteigta „Dirižablestroj“ gamykla, skirta dirižablių gamybai. Prie gamyklos ėmė steigtis gyvenvietė, kuriai 1935 m. suteiktas miesto tipo gyvenvietės statusas ir ***Dirižablestrojaus*** (*Дирижаблестрой*) vardas. 1937 m. ji pervadinta į Dolgoprudną. Miestas nuo 1957 m.

## Sportas
* FK Dolgoprudnij (futbolo klubas);
* Olimp-Dolgoprudnij (jungtinė futbolo komanda su Chimkų „Olimpu“);
* „Saliuto“ stadionas (Stadion-Saliut), kurio talpa 6 tūkst. žiūrovų;

## Šaltiniai
Janaulas

**Janaulas** (, ) – miestas Rusijoje, šiaurės vakarų Baškirijoje, 218 km į šiaurės vakarus nuo Ufos, prie Bujaus upės, Permės krašto pasienyje; rajono centras. Geležinkelio stotis prie Maskvos–Jekaterinburgo linijos, plentas į Ufą. Maisto (grūdų, pieno), naftos perdirbimo pramonė.

2010 m. 16,5 % miesto gyventojų buvo rusai, 39,4 % – baškirai, 29,9 % – totoriai, 9 % – udmurtai, 3,9 % – mariai.

## Istorija
Gyvenvietės pavadinimas kilo iš baškirų *яңы* („naujas“) ir *ауыл* („aūlas, kaimas“).

Vietovė rašytiniuose šaltiniuose minima nuo 1750 m. Pradėjo augti XX a. pr. prie geležinkelio stoties. Nuo 1938 m. – miesto tipo gyvenvietė, nuo 1991 m. – miestas.

## Šaltiniai
Tiujus

**Tiujus** (, ) – upė Rusijoje, Permės krašte ir Baškirijoje; Ufos dešinysis intakas (Kamos baseinas). Prasideda Permės krašto pietuose, Uinskojės rajone, Tulvos aukštumoje. Teka į pietryčius daugiausia miškingomis vietovėmis. Įteka į Ufą 295 km nuo jos žiočių, ties Novomulakajevo kaimu.

Didesni intakai: Ateras, Leunas, Burminka, Sarsas.

Upės mityba mišri, pavasario atlydžio metu nuteka 55–60 % metinio nuotėkio. Užšąla Tiujus lapkritį, atitirpsta gegužę. Seniau naudota miško plukdymui.

Didesnės gyvenvietės prie Tiujaus: Tiujus (Permės kr.), Kubijazis, Kaškinas, Urmijazis, Novomulakajevas (Baškirija).

## Šaltiniai
Čermasanas

**Čermasanas** (, ) – upė Rusijoje, vakarų Baškirijoje; Belajos kairysis intakas (Kamos baseinas). Prasideda Bugulmos–Belebėjaus aukštumoje, į šiaurės rytus nuo Belebėjaus. Teka daugiausia į šiaurės rytus. Įteka į Belają 332 km nuo jos žiočių.

Didesni intakai: Idiašas, Kalmaška, Saryšas.

Upės mityba mišri, daugiausia pagrįsta sniego tirpsmo vandenimis. Užšąla Čermasanas lapkritį, atitirpsta gegužę.

## Šaltiniai
Siunė

**Siunė** (, tot. ir ) – upė Rusijoje, daugiausia vakarų Baškirijoje; Belajos kairysis intakas (Kamos baseinas). Prasideda Bugulmos–Belebėjaus aukštumos šiaurėje, Šarano rajone. Teka daugiausia į šiaurę, žemupyje – į šiaurės rytus, sudaro Baškirijos–Tatarstano sieną. Įteka į Belają 83 km nuo jos žiočių, šalia Novomedvedevo kaimo.

Didesni intakai: Šaltykas, Šaranas, Tiulgaza, Matis, Ušačis, Šerašlinka, Kalmija.

Upės mityba mišri, daugiausia pagrįsta sniego tirpsmo vandenimis. Užšąla Siunė lapkritį, atitirpsta gegužę. Didžiausios gyvenvietės prie Siunės: Bakalis, Šaranas.

Upėvardis kilo iš baškirų *сөм* („gelmė, gilus“).

## Šaltiniai
Heidaro Alijevo tarptautinis oro uostas

**Heidaro Alijevo tarptautinis oro uostas** (IATA – **GYD**, ICAO – **UBBB**) – vienas iš šešių Azerbaidžano oro uostų, esantis Baku mieste. 2018 m. duomenimis, šiuo oro uostu keliavo 4,43 mln. keleiviai. Heidaro Alijevo tarptautiniame oro uoste yra Azerbaijan Airlines, Buta Airways, Silk Way Airlines oro linijų bazės.
## Oro linijos
Ego

***Ego*** (iš lot. *ego* – „aš“) – psichoanalitinė sąvoka, reiškianti vaizdinių kompleksą, sudarantį asmens sąmonės lauko centrą. *Ego* subjektui atrodo pasižymintis visišku tolydumu ir tapatumu pačiam sau.

Pasak Karlo Gustavo Jungo, *ego* kompleksas yra sąmonės turinys ir drauge sąmonės sąlyga, nes psichikos elementas yra įsisąmoninamas tiek, kiek jis susijęs su *ego* kompleksu. Jis skiria *ego* nuo savasties (patybės), kuri yra ne tik sąmoningo, bet ir pasąmoningo asmenybės turinio centras.

## Šaltiniai